Gratuitatea și accesibilitatea produselor de igienă feminină

Întrebarea de la care pornește acest eseu este: „Ar trebui ca produsele destinate îngrijirii femeilor în timpul menstruației sa fie gratis și accesibile oriunde?”. Scopul acestei lucrări este să evidențieze de ce ar fi important ca persoanele cu sistem reproducator feminin să dispună de produse de igienă feminină[[1]](#footnote-1) pe gratis în orice loc.

Pentru a înțelege mai bine problema, se impune înainte de toate, o scurtă relatare a stigmei ce înconjoară termenul „menstruație”. Primul sentiment pe care majoritatea persoanelor de sex feminin îl au când se aduce în discuție menstruația este rușinea. Mediile în care au crescut și persoanele din jurul lor asociază menstruația cu un subiect dezgustător. Societatea continuă să susțină idei precum utilizarea tampoanelor duce la pierderea virginității, iar asta doar îndeamnă mai departe la ascunderea acestei probleme de lume. Această stigmă duce la lipsa de educație cu privire la menstruație, accentuează inegalitatea dintre sexe și contribuie la marginalizarea anumitor probleme legate de menstruație, cum ar fi cel al furnizării gratuite al produselor de igienă feminină.

În primul rând, un argument în favoarea problematicii prezentate este sustinut de banii cheltuiți pe absorbante. În prezent, produsele de igienă feminină devin un lux, în loc să fie o necesitate, ele ne fiind accesibile tuturor sau neavând un preț rezonabil. Astfel, se creeaza „period poverty”, sintagmă ce înseamnă lipsa accesului la produse igienice feminine în timpul menstruației și inaccesibilitatea serviciilor sau facilităților de igienă de bază[[2]](#footnote-2). De asemenea, într-o societate unde toți au șanse egale, trebuie luate în calcul persoanele în timpul menstruației, cu situații financiare precare, care nu pot cumpăra sau nu au de unde lua absorbante, sau orice produs de acest tip. O persoană cu sistem reproducător feminin are aproximativ 480 de menstruații în timpul vieții , ceea ce duce la circa 16000 produse feminine, suma trecând de 140000 de lei[[3]](#footnote-3) (se ia în considerare prețul mediu al unui pachet de absorbante). Dacă absorbantele ar fi gratis, persoanele cu menstruație ar putea economisi acei bani pentru lucruri mai importante, de exemplu, pentru cumpărăturile de zi cu zi ce pot include alimente etc.

Un alt argument este pus în lumină de riscurile de sănătate cauzate de „period poverty” și a puținelor locuri (cât mai accesibile) de unde se pot lua gratuit produse de igienă. Deoarece persoanele cu o situație financiară dificilă nu își permit achiziționarea produselor de igienă feminină, ele recurg la alte metode cum ar fi folosirea îndelungată a aceluiași absorbant sau folosesc un substitut nerecomandat al absorbantelor[[4]](#footnote-4). Spre exemplu, se estimează că 1 din 10 femei nu își permit aceste produse de igienă în Europa[[5]](#footnote-5), ceea ce înseamnă că 1 din 10 femei ar putea recurge la metodele alternative prezentate anterior. Unul dintre riscurile la care se expun persoanele în nevoie de absorbante și care aplică o metodă alternativă este „Sindromul de Șoc Toxic” [[6]](#footnote-6). Infecțiile sunt nenumărate, iar de multe ori când o persoană de orice statut economic este în nevoie urgentă de un absorbant intervine inaccesibilitatea acestuia în locul în care se află. Gratuitatea și disponibilitatea produselor menstruale ar îmbunătăți igiena tuturor persoanelor cu menstruație și ar reduce numărul de probleme de sănătate, indiferent de situația lor socială sau economică.

În al doilea rând, un argument contra adus tezei este acela al fondurilor insuficiente pentru a se realiza această schimbare. Economia actuală nu poate întreține acest program, întrucât costurile ar fi prea mari, iar resursele prea puține. Mai mult, facilitarea absorbantelor gratis ar putea duce la perturbarea pieței sau falimentarea firmelor și afacerilor care se ocupă cu producerea acestor produse. Spre exemplu, pentru o țară cu resurse financiare limitate, ar fi un efort deosebit să procure astfel de produse. În aceste situații, prioritățile sunt diferite și bugetul este acordat altor proiecte și necesități.

În ciuda celor prezentate anterior, o soluție cu care se poate interveni este susținută de taxa de asigurare medicală. Întrucât aproape fiecare țară dispune de un guvern ce facilitează o formă de asigurare medicală, care nu este gratis, este plătită de către cetățeni, se poate lua un anumit procent din suma respectivă de bani și investiți în această cauză. De asemenea, banii ajung la companiile care o să furnizeze aceste produse și o să asigure transportarea acestora peste tot în țară, nu numai în magazine. Astfel, produsele devin accesibile tuturor si oriunde. Un exemplu potrivit este Scoția, care a devenit prima țară din lume care introduce dreptul la produse menstruale gratuite. Legea impune autorităților locale și furnizorilor de educație de a pune la dispoziție produse gratuite pentru perioada menstruală pentru oricine are nevoie de ele și în locuri relativ convenabile unde poți să le accesezi[[7]](#footnote-7).

Prin urmare, este esențial ca produsele de igienă feminină să fie accesibile nu doar oricui prin gratuitatea lor ci și oriunde. Astfel, acesta ar fi un pas înainte către o societate unde toți au drepturi egale si au acces la materialele necesare pentru sănătatea lor în timpul menstruației.

Bibliografie

* Huma Farid, MD, „Period equity: What it is and why it matters”, *Harvard Health Publishing*, 2021, <https://www.health.harvard.edu/blog/period-equity-what-is-it-why-does-it-matter-202106012473>
* Laura Rossouw, Hana Ross, „Understanding period poverty: socio-economic inequalities in menstrual hygiene management in eight low- and middle-income countries”, Int. J. Environ. Res. Public Health, vol. 18, no. 5, 2021, <https://www.mdpi.com/1660-4601/18/5/2571>
* Hafiz Jaafar, Suraya Yasmin Ismail, Amirah Azzeri, „Period Poverty: a neglected public health issue”, *Korean J Farm Med*, National Library of Medicine, vol. 44, no. 4, 2023, <https://www.ncbi.nlm.nih.gov/pmc/articles/PMC10372806/#:~:text=Period%20poverty%20can%20be%20defined,menstrual%20hygiene%20education%20%5B6%5D>.
* <https://young.scot/why-sanitary-products-should-be-free/?la=north-lanarkshire>
* Dan-Ștefan Motreanu, Parlamentul European, Legea 138 <https://www.europarl.europa.eu/doceo/document/E-9-2020-006746_EN.html>
* Udit Dave, Ashwin Palaniappan, Emma Lewis, Brandon Gosine, „An overview of period poverty and the public health impact of providing free feminine hygiene products”, *International Journal of Health Services Research and Policy*, vol. 7, no. 2, 2022, <https://dergipark.org.tr/en/download/article-file/1882284>
* Women’s Healthcare Associates <https://www.whaonline.net/9-things-you-may-not-know-about-your-period/#:~:text=On%20average%2C%20women%20will%20have,so%20many%20throughout%20your%20life>.
* Natalie Proulx, „Should Period Products Be Free?”, *The New York Times*, 2022, <https://www.nytimes.com/2022/09/28/learning/should-period-products-be-free.html>
* Aino Koskenniemi, „Say no to shame, waste, inequality-and leaks!Menstrual activism in the market for alternative period products”, *Feminist Media Studies*, vol. 23, no. 1, 2023, <https://www.tandfonline.com/doi/full/10.1080/14680777.2021.1948885>
* Jennifer Brinkley, Nicole Nielbuhr, „Period poverty and life strains: efforts made to erase stigma and to expand access to menstrual hygiene products”, *Indiana Journal of Law and Social Equality*, Digital Repository@MaurerLaw vol. 11, no. 1, 2023, <https://www.repository.law.indiana.edu/cgi/viewcontent.cgi?article=1156&context=ijlse>
* Scottish Government, „Period products (Free provision) (Scotland) act 2021: equality impact assessment”, 2022, <https://www.gov.scot/publications/period-products-free-provision-scotland-act-2021-equality-impact-assessment/#:~:text=existing%20voluntary%20policies.-,The%20Act%20ensures%20that%20everyone%20in%20Scotland%20who%20menstruates%20can,and%20when%20they%20are%20required>.
* Grace Da Rocha, „Fighting against period poverty”, 2021 <https://sundial.csun.edu/167656/uncategorized/pro-con-fighting-against-period-poverty/>
* Chloe Parent, „Menstrual hygiene products: a practice evaluation”, *Journal of Gynecology Obstetrics and Human Reproduction*, vol. 51, 2021, <https://www.sciencedirect.com/science/article/abs/pii/S2468784721001987>
* Victoria Haneman, „Menstrual capitalism, period poverty, and the role of the B corporation”, <https://deliverypdf.ssrn.com/delivery.php>
* Cleveland clinic, <https://my.clevelandclinic.org/health/diseases/15437-toxic-shock-syndrome>

1. Prin „produse de igienă feminină” se înteleg orice tip de absorbant folosit în timpul menstruației. [↑](#footnote-ref-1)
2. Hafiz Jaafar, Suraya Yasmin Ismail, Amirah Azzeri, „Period Poverty: A neglected public health issue”, *Korean J Fam Med*, vol. 44, no. 4, National Library of Medicine, 16 mai 2023, pp. 183-188. [↑](#footnote-ref-2)
3. Udit Dave, Ashwin Palaniappan, Emma Lewis, Brandon Gosine, „An overview of period poverty and the public health impact of providing free feminine hygiene products”, *International Journal of Health Services Research and Policy*, vol. 7, no. 2, 2022, pp. 221-222. [↑](#footnote-ref-3)
4. Jennifer Brinkley, Nicole Niebuhr, „Period Poverty and Life Strains: efforts made to erase stigma and to expand access to menstrual hygiene products”, *Indiana Journal of Law and Social Equality*, vol. 11, no. 1, Digital Repository @MaurerLaw, 2023, pp. 4. [↑](#footnote-ref-4)
5. Dan-Ștefan Motreanu, Parlamentul European, Legea 138. [↑](#footnote-ref-5)
6. Sindromul de șoc toxic (TSS) este o afecțiune rară, dar potențial fatală, cauzată de anumite tulpini de bacterii care produc otrăvuri (toxine). Aceste toxine ajung în fluxul sanguin și pot afecta organele precum inima, ficatul sau rinichii. De obicei, este asociat cu utilizarea tampoanelor în timpul menstruației. [↑](#footnote-ref-6)
7. Guvernul scoțian, „Equality impact assessment of the period products (free provision) (Scotland) Act 2021”. [↑](#footnote-ref-7)