# Laborator 11

## Task proiect!!!! (1p)

La click pe butonul "cumpără" se transmit toate datele din coșul virtual către server. Coșul virtual se va goli automat, iar produsele marcate ca fiind în coșul virtual se vor deselecta.

Se va crea un model numit comandă care va salva pentru fiecare utilizator ce produse a cumpărat, în ce cantitate și la ce dată.

Serverul va genera și un pdf cu o factură pe care o va trimite către e-mail-ul clientului.

Factura va conține pentru fiecare produs toate datele descriptive din tabel, inclusiv linkul către pagina proprie produsului și în plus va fi menționată cantitatea de produse cumpărate (pentru fiecare produs).

La finalul facturii se va afișa totalul de produse cumpărate, și prețul final.

Factura va mai conține și următoarele date:

* data realizării comenzii
* datele utilizatorului (nume, prenume, e-mail etc.)
* mailul administratorului site-ului (unde utilizatorul poate contacta pe cineva în caz de probleme)

Fișierele cu facturile vor fi memorate într-un folder numit "temporar-facturi" care va avea drept subfoldere numele utilizatorilor. Numele fiecărui fișier va fi de forma *factura-[timestamp].pdf*, unde *[timestamp]* va fi înlocuit cu numărul de secunde care au trecut de la 1 ianuarie 1970.